ระเบียบกรมการค้าต่างประเทศว่าด้วยการจัดให้มีข้อมูลข่าวสารของราชการไว้ให้ประชาชนเข้าตรวจดูพ.ศ. ๒๕๖๑ โดยที่เป็นการสมควรปรับปรุงระเบียบกรมการค้าต่างประเทศว่าด้วยการจัดให้มีข้อมูลข่าวสารของราชการไว้ให้ประชาชนเข้าตรวจดู พ.ศ. ๒๕๔๕ให้มีความเหมาะสมสอดคล้องกับกฎกระทรวงแบ่งส่วนราชการกรมการค้าต่างประเทศกระทรวงพาณิชย์ พ.ศ. ๒๕๕๖และเพื่อให้การบริการข้อมูลข่าวสารของราชการเป็นไปด้วยความเรียบร้อยและเป็นการอำนวยความสะดวกให้แก่ประชาชนอาศัยอำนาจตามความในข้อ๔ ของประกาศคณะกรรมการข้อมูลข่าวสารของราชการ เรื่อง หลักเกณฑ์และวิธีการเกี่ยวกับการจัดให้มีข้อมูลข่าวสารของราชการไว้ให้ประชาชนเข้าตรวจดูลงวันที่ ๒๔ กุมภาพันธ์ พ.ศ. ๒๕๔๑ ซึ่งออกตามความในมาตรา ๙แห่งพระราชบัญญัติข้อมูลข่าวสารของราชการ พ.ศ. ๒๕๔๐อธิบดีกรมการค้าต่างประเทศออกระเบียบไว้ ดังต่อไปนี้ข้อ๑ ระเบียบนี้เรียกว่า ระเบียบกรมการค้าต่างประเทศว่าด้วยการจัดให้มีข้อมูลข่าวสารของราชการไว้ให้ประชาชนเข้าตรวจดู พ.ศ. ๒๕๖๑ข้อ๒[๑] ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ๓ ให้ยกเลิกระเบียบกรมการค้าต่างประเทศว่าด้วยการจัดให้มีข้อมูลข่าวสารของราชการไว้ให้ประชาชนเข้าตรวจดู พ.ศ. ๒๕๔๕ลงวันที่ ๒๑ มกราคม พ.ศ. ๒๕๔๕ข้อ๔ ระเบียบนี้ให้ใช้บังคับแก่ข้าราชการลูกจ้าง พนักงานราชการ และผู้ซึ่งมาช่วยปฏิบัติงานในกรมการค้าต่างประเทศข้อ๕ ในระเบียบนี้ข้อมูลข่าวสารของราชการ หมายความว่า ข้อมูลข่าวสารของราชการตามพระราชบัญญัติข้อมูลข่าวสารของราชการพ.ศ. ๒๕๔๐ ที่อยู่ในความครอบครองหรือควบคุมดูแลของกรมการค้าต่างประเทศส่วนราชการ หมายความว่า กระทรวง ทบวง กรมและให้หมายความรวมถึงรัฐวิสาหกิจหน่วยงานหรือองค์กรของรัฐหน่วยงาน หมายความว่า สำนัก กองหรือหน่วยงานที่มีฐานะเทียบเท่ากองในกรมการค้าต่างประเทศอธิบดี หมายความว่าอธิบดีกรมการค้าต่างประเทศ และให้หมายความรวมถึงผู้ซึ่งอธิบดีกรมการค้าต่างประเทศมอบหมายเจ้าหน้าที่ หมายความว่าข้าราชการพลเรือนและลูกจ้างในสังกัดกรมการค้าต่างประเทศคณะกรรมการ หมายความว่าคณะกรรมการบริหารข้อมูลข่าวสารกรมการค้าต่างประเทศข้อ๖ บรรดาระเบียบ ข้อบังคับหรือคำสั่งอื่นใดเกี่ยวกับข้อมูลข่าวสารของกรมการค้าต่างประเทศซึ่งขัดหรือแย้งกับระเบียบนี้ให้ใช้ระเบียบนี้แทนข้อ๗ ให้อธิบดี รักษาการตามระเบียบนี้และให้มีอำนาจออกประกาศ หรือคำสั่ง ตลอดจนวินิจฉัยสั่งการตามที่เห็นสมควรเกี่ยวกับการปฏิบัติตามระเบียบนี้หมวด ๑คณะกรรมการบริหารข้อมูลข่าวสารกรมการค้าต่างประเทศ ข้อ๘ ให้มี คณะกรรมการบริหารข้อมูลข่าวสารกรมการค้าต่างประเทศ ประกอบด้วย คณะกรรมการผู้รับผิดชอบในการปฏิบัติตามพระราชบัญญัติข้อมูลข่าวสารของราชการพ.ศ. ๒๕๔๐ และคณะทำงานในการปฏิบัติตามพระราชบัญญัติข้อมูลข่าวสารของราชการ พ.ศ.๒๕๔๐ข้อ๙ คณะกรรมการผู้รับผิดชอบในการปฏิบัติตามพระราชบัญญัติข้อมูลข่าวสารของราชการพ.ศ. ๒๕๔๐ ประกอบด้วยรองอธิบดี ที่ได้รับมอบหมายให้กำกับดูแลสำนักงานเลขานุการกรมเป็นประธานกรรมการผู้อำนวยการกองความร่วมมือการค้าและการลงทุน ผู้อำนวยการกองบริหารการค้าข้าวผู้อำนวยการกองบริหารการค้าสินค้าทั่วไป ผู้อำนวยการกองปกป้องและตอบโต้ทางการค้าผู้อำนวยการสำนักบริการการค้าต่างประเทศ ผู้อำนวยการกองกฎหมาย ผู้อำนวยการกองคลังผู้อำนวยการกองบริหารการนำเข้าและรับรองถิ่นกำเนิดผู้อำนวยการกองบริหารสินค้าข้อตกลงและมาตรการการค้าผู้อำนวยการกองมาตรฐานสินค้านำเข้าส่งออก ผู้อำนวยการกองสิทธิประโยชน์ทางการค้าผู้อำนวยการสำนักบริหารนโยบายและยุทธศาสตร์การค้า ผู้อำนวยการศูนย์เทคโนโลยีสารสนเทศและการสื่อสารผู้อำนวยการสถาบันส่งเสริมสินค้าเกษตรนวัตกรรม เป็นกรรมการเลขานุการกรมเป็นกรรมการ และเลขานุการและหัวหน้ากลุ่มงานประชาสัมพันธ์เป็นกรรมการและผู้ช่วยเลขานุการข้อ๑๐ ให้คณะกรรมการผู้รับผิดชอบในการปฏิบัติตามพระราชบัญญัติข้อมูลข่าวสารของราชการพ.ศ. ๒๕๔๐ มีอำนาจและหน้าที่ ดังต่อไปนี้(๑)พิจารณาดำเนินการให้เป็นไปตามพระราชบัญญัติข้อมูลข่าวสารของราชการ พ.ศ. ๒๕๔๐(๒) พิจารณาเรื่องร้องเรียน ร้องทุกข์การไม่ได้รับความเป็นธรรม ไม่ได้รับความสะดวกของประชาชนอันเนื่องมาจากการปฏิบัติราชการของข้าราชการกรมการค้าต่างประเทศเกี่ยวกับข้อมูลข่าวสารของราชการ(๓) ดำเนินการประสานงานแก้ไขปัญหาอุปสรรคจัดการรวบรวม ข้อมูลข่าวสารของราชการเพื่อให้ประชาชนได้ตรวจค้นดูได้ตามกฎหมาย(๔)ดำเนินการอื่นใดที่เกี่ยวข้องตามพระราชบัญญัติวิธีปฏิบัติราชการทางปกครอง พ.ศ.๒๕๓๙ พระราชบัญญัติความรับผิดทางละเมิดของเจ้าหน้าที่ พ.ศ. ๒๕๓๙และระเบียบสำนักนายกรัฐมนตรี ว่าด้วยงานสารบรรณ พ.ศ. ๒๕๒๖ และที่แก้ไขเพิ่มเติม(๕)สรุปผลการพิจารณาดำเนินการและเสนอความเห็นเพื่อประกอบการพิจารณาสั่งการของอธิบดีต่อไป(๖) ปฏิบัติหน้าที่อื่นใด ตามที่อธิบดีมอบหมายข้อ๑๑ การประชุมคณะกรรมการผู้รับผิดชอบในการปฏิบัติตามพระราชบัญญัติข้อมูลข่าวสารของราชการพ.ศ. ๒๕๔๐ ต้องมีกรรมการมาประชุมไม่น้อยกว่ากึ่งหนึ่งของกรรมการทั้งหมด จึงเป็นองค์ประชุมในการประชุมคณะกรรมการผู้รับผิดชอบในการปฏิบัติตามพระราชบัญญัติข้อมูลข่าวสารของราชการพ.ศ. ๒๕๔๐ถ้าประธานไม่อยู่ในที่ประชุมหรือไม่สามารถปฏิบัติหน้าที่ได้ให้คณะกรรมการที่มาประชุมเลือกกรรมการคนหนึ่งเป็นประธานในที่ประชุมการวินิจฉัยชี้ขาดของที่ประชุมให้ถือเสียงข้างมาก กรรมการคนหนึ่งให้มีเสียงหนึ่งเสียงในการลงคะแนน ถ้ามีคะแนนเสียงเท่ากันให้ประธานในที่ประชุมออกเสียงเพิ่มขึ้นอีกหนึ่งเสียงเป็นเสียงชี้ขาดข้อ๑๒ มติของคณะกรรมการผู้รับผิดชอบในการปฏิบัติตามพระราชบัญญัติข้อมูลข่าวสารของราชการพ.ศ. ๒๕๔๐ ให้ถือเป็นยุติ เว้นแต่มีความเห็นเป็นหลายฝ่ายหรือมีเหตุอันสมควร หรือสำนักและกองเจ้าของเรื่องมีความเห็นเป็นอย่างอื่นให้เสนออธิบดีกรมการค้าต่างประเทศวินิจฉัยต่อไปข้อ๑๓ คณะทำงานในการปฏิบัติตามพระราชบัญญัติข้อมูลข่าวสารของราชการพ.ศ. ๒๕๔๐ ประกอบด้วยเลขานุการกรมเป็นประธานคณะทำงานผู้แทนกองความร่วมมือการค้าและการลงทุน ผู้แทนกองบริหารการค้าข้าวผู้แทนกองบริหารการค้าสินค้าทั่วไป ผู้แทนกองปกป้องและตอบโต้ทางการค้าผู้แทนสำนักบริการการค้าต่างประเทศ ผู้แทนกองกฎหมาย ผู้แทนกองคลังผู้แทนกองบริหารการนำเข้าและรับรองถิ่นกำเนิดผู้แทนกองบริหารสินค้าข้อตกลงและมาตรการการค้า ผู้แทนกองมาตรฐานสินค้านำเข้าส่งออกผู้แทนกองสิทธิประโยชน์ทางการค้า ผู้แทนสำนักบริหารนโยบายและยุทธศาสตร์การค้าผู้แทนศูนย์เทคโนโลยีสารสนเทศและการสื่อสารผู้แทนสถาบันส่งเสริมสินค้าเกษตรนวัตกรรม เป็นคณะทำงานหัวหน้ากลุ่มงานประชาสัมพันธ์เป็นคณะทำงานและเลขานุการ และเจ้าหน้าที่กลุ่มงานประชาสัมพันธ์เป็นคณะทำงานและผู้ช่วยเลขานุการข้อ๑๔ ให้คณะทำงานในการปฏิบัติตามพระราชบัญญัติข้อมูลข่าวสารของราชการพ.ศ. ๒๕๔๐ มีอำนาจและหน้าที่ ดังต่อไปนี้(๑)เสนอแนะการจัดระเบียบว่าด้วยข้อมูลข่าวสารของกรมการค้าต่างประเทศตามพระราชบัญญัติข้อมูลข่าวสารของราชการพ.ศ. ๒๕๔๐(๒) เสนอนโยบายหรือมาตรการเกี่ยวกับการบริหาร การจัดระบบการขอ การอนุญาตและการบริการข้อมูลข่าวสาร(๓)ให้คำแนะนำหรือเสนอความเห็นเกี่ยวกับข้อมูลข่าวสารที่ลงพิมพ์ในราชกิจจานุเบกษารวมทั้งการจัดพิมพ์ และการเผยแพร่(๔)ให้คำแนะนำหรือเสนอความเห็นเกี่ยวกับหลักเกณฑ์การพิจารณาประเภทข้อมูลข่าวสารที่ไม่ต้องเปิดเผยหรือข้อมูลข่าวสารที่เป็นความลับของราชการ(๕)ให้คำแนะนำหรือเสนอความเห็นเกี่ยวกับประเภทข้อมูลข่าวสารที่ควรจัดเก็บไว้ที่กรมการค้าต่างประเทศหรือส่งไปยังหอจดหมายเหตุแห่งชาติกรมศิลปากร หรือหน่วยงานอื่นของรัฐที่กำหนดในพระราชกฤษฎีกาตามกฎหมายว่าด้วยข้อมูลข่าวสารของราชการ(๖)ให้คำแนะนำหรือเสนอความเห็นเกี่ยวกับการจัดทำและปรับปรุงข้อมูลข่าวสารตามระเบียบสำนักนายกรัฐมนตรีว่าด้วยงานสารบรรณหรือข้อมูลข่าวสารอื่นที่เป็นประโยชน์ต่อราชการ(๗)ให้คำแนะนำหรือเสนอความเห็นเกี่ยวกับการเชื่อมโยงข้อมูลข่าวสารกับส่วนราชการและภาคเอกชน(๘)ให้คำแนะนำหรือเสนอความเห็นในกรณีที่มีปัญหาและอุปสรรคเกี่ยวกับการดำเนินการตามระเบียบนี้(๙)เชิญบุคคลที่เกี่ยวข้องมาให้ข้อมูลหรือให้ชี้แจงแสดงความเห็นเกี่ยวกับข้อมูลข่าวสารของราชการ(๑๐)ปฏิบัติงานอื่นใดตามที่คณะกรรมการผู้รับผิดชอบในการปฏิบัติตามพระราชบัญญัติข้อมูลข่าวสารของราชการพ.ศ. ๒๕๔๐ ของกรมการค้าต่างประเทศ มอบหมายข้อ๑๕ ให้นำความในข้อ ๑๑มาใช้บังคับการประชุมของคณะทำงานในการปฏิบัติตามพระราชบัญญัติข้อมูลข่าวสารของราชการพ.ศ. ๒๕๔๐หมวด ๒การจัดระบบข้อมูลข่าวสารของราชการ ข้อ๑๖ ให้กลุ่มงานประชาสัมพันธ์สำนักงานเลขานุการกรม รวบรวมข้อมูลข่าวสารที่เปิดเผยได้ตามมาตรา ๗ และมาตรา ๙แห่งพระราชบัญญัติข้อมูลข่าวสารของราชการ พ.ศ. ๒๕๔๐เพื่อจัดเก็บไว้ให้ส่วนราชการหรือประชาชนเข้าตรวจดู ศึกษา ค้นคว้าหรือขอสำเนาข้อมูลข่าวสารข้อ๑๗ ในการดำเนินการตามข้อ ๑๖ให้กลุ่มงานประชาสัมพันธ์ สำนักงานเลขานุการกรมจัดให้มีเจ้าหน้าที่เพื่อควบคุมดูแล ตรวจสอบ ติดตามและประสานงานในการดำเนินการดังกล่าวให้เป็นไปด้วยความเรียบร้อยหมวด ๓การขอข้อมูลข่าวสารของราชการการอนุญาต และการรับรองสำเนา ข้อ๑๘ ส่วนราชการหรือประชาชนที่มีความประสงค์จะเข้าตรวจดูศึกษาค้นคว้า หรือขอสำเนาข้อมูลข่าวสาร ให้ยื่นคำขอเป็นลายลักษณ์อักษรพร้อมทั้งแสดงเหตุผลและความจำเป็นตามแบบการขอใช้บริการข้อมูลข่าวสารของกรมการค้าต่างประเทศท้ายระเบียบนี้สำหรับกรณีจำเป็นเร่งด่วนอาจขอด้วยวาจาหรือทางโทรสารก็ได้ โดยให้แจ้งชื่อ ตำแหน่งและที่อยู่ของผู้ขอด้วย ทั้งนี้ให้ขึ้นอยู่กับดุลพินิจของผู้อนุญาตการมีคำสั่งให้เปิดเผยข้อมูลข่าวสารตามมาตรา๑๕ แห่งพระราชบัญญัติข้อมูลข่าวสาร พ.ศ. ๒๕๔๐ เป็นการทั่วไปหรือเฉพาะแก่บุคคลใดให้เป็นอำนาจของเจ้าหน้าที่ของรัฐตามกฎกระทรวง ฉบับที่ ๔ (พ.ศ.๒๕๔๒) ออกตามความในพระราชบัญญัติข้อมูลข่าวสารของราชการ พ.ศ. ๒๕๔๐กรณีผู้มีอำนาจเปิดเผยข้อมูลข่าวสารตามวรรค๒ ไม่อาจวินิจฉัยได้ว่าข้อมูลข่าวสารใดเป็นข้อมูลข่าวสารที่ต้องเปิดเผยหรือไม่ให้เสนอเรื่องต่อคณะกรรมการผู้รับผิดชอบในการปฏิบัติตามพระราชบัญญัติข้อมูลข่าวสารของราชการพ.ศ. ๒๕๔๐ ทำการวินิจฉัย หากมีคำสั่งไม่อนุญาตให้หน่วยงานเจ้าของเรื่องแจ้งคำสั่งพร้อมเหตุผลแก่ผู้ขอด้วยข้อ๑๙ การขอข้อมูลข่าวสารตามหมายเรียกพยานเอกสารของศาลหรือตามหมายเรียกหรือหนังสือเรียกของหน่วยงานภายนอกที่มีอำนาจตามกฎหมายในการไต่สวนหรือรวบรวมเอกสารหลักฐานเพื่อดำเนินการตามกฎหมายให้นำเสนออธิบดีพิจารณาอนุญาตและให้ข้าราชการผู้รับผิดชอบตั้งแต่ระดับปฏิบัติการขึ้นไปเป็นผู้รับรองสำเนาข้อมูลข่าวสารของราชการข้อ๒๐ ข้อมูลข่าวสารใด หากมีกฎหมายระเบียบอื่นหรือมติคณะรัฐมนตรีกำหนดวิธีปฏิบัติเกี่ยวกับข้อมูลข่าวสารนั้นไว้เป็นพิเศษการขอข้อมูลข่าวสารและการอนุญาตจะต้องปฏิบัติตามกฎหมาย ระเบียบหรือมติคณะรัฐมนตรีดังกล่าวด้วยหมวด ๔การบริการข้อมูลข่าวสารของราชการ ข้อ๒๑ ให้กลุ่มงานประชาสัมพันธ์สำนักงานเลขานุการกรม จัดเจ้าหน้าที่ประจำศูนย์ข้อมูลข่าวสารของราชการกรมการค้าต่างประเทศ เพื่อควบคุม ดูแล ตรวจสอบ ติดตาม ประสานงานและดำเนินการให้บริการข้อมูลข่าวสารของกรมการค้าต่างประเทศไว้ให้ส่วนราชการหรือประชาชนเข้าตรวจดูศึกษา ค้นคว้า และจัดทำสำเนาข้อมูลข่าวสารของกรมการค้าต่างประเทศ ตามข้อ ๑๖รวมทั้งเผยแพร่ จำหน่าย จ่ายแจกตลอดจนให้ศูนย์ข้อมูลข่าวสารของกรมการค้าต่างประเทศเป็นศูนย์ประสานกับหน่วยงานภายในกรมการค้าต่างประเทศและให้คำแนะนำในการติดต่อกับหน่วยงานในกรมการค้าต่างประเทศข้อ๒๒ ข้อมูลข่าวสารที่อยู่ระหว่างดำเนินการให้ถือปฏิบัติตามข้อ ๑๙ โดยอนุโลมเว้นแต่เป็นเรื่องลับตามระเบียบว่าด้วยการรักษาความปลอดภัยแห่งชาติหรือระเบียบที่คณะรัฐมนตรีกำหนดว่าด้วยการรักษาความลับของราชการหรือเป็นเรื่องที่ไม่ต้องเปิดเผยตามกฎหมายว่าด้วยข้อมูลข่าวสารของราชการหรือที่ผู้มีอำนาจตามข้อ ๙ เห็นว่าเป็นเรื่องที่ไม่ต้องเปิดเผยข้อ๒๓ ข้อมูลข่าวสารที่กรมการค้าต่างประเทศรวบรวมและจัดให้มีไว้ตามพระราชบัญญัติข้อมูลข่าวสารของราชการ พ.ศ. ๒๕๔๐เพื่อเผยแพร่ หรือแจกจ่าย ให้คิดค่าใช้จ่ายต่าง ๆตามหลักเกณฑ์ที่คณะกรรมการผู้รับผิดชอบในการปฏิบัติตามพระราชบัญญัติข้อมูลข่าวสารของราชการพ.ศ. ๒๕๔๐ กำหนดข้อ ๒๔ การเรียกค่าธรรมเนียมการขอเข้าตรวจดูขอสำเนา หรือขอสำเนาที่มีคำรับรองถูกต้องของข้อมูลข่าวสารของราชการให้ถือปฏิบัติตามมาตรา ๙ วรรคสาม แห่งพระราชบัญญัติข้อมูลข่าวสารของราชการ พ.ศ.๒๕๔๐ และตามประกาศคณะกรรมการข้อมูลข่าวสารของราชการ เรื่อง การเรียกค่าธรรมเนียมการขอสำเนา หรือขอสำเนาที่มีคำรับรองถูกต้องของข้อมูลข่าวสารของราชการดังนี้(๑) ค่าธรรมเนียมการทำสำเนาโดยเครื่องถ่ายเอกสารของกรมการค้าต่างประเทศ ให้เรียกเก็บในอัตราดังนี้- ขนาดกระดาษ เอ ๔ หน้าละไม่เกิน ๑ บาท- ขนาดกระดาษ เอฟ๑๔ หน้าละไม่เกิน ๑.๕๐ บาท- ขนาดกระดาษ บี ๔ หน้าละไม่เกิน ๒ บาท- ขนาดกระดาษ เอ ๓ หน้าละไม่เกิน ๓ บาท-ขนาดกระดาษพิมพ์เขียว เอ ๒ หน้าละไม่เกิน ๘ บาท- ขนาดกระดาษพิมพ์เขียวเอ ๑ หน้าละไม่เกิน ๑๕ บาท-ขนาดกระดาษพิมพ์เขียว เอ ๐ หน้าละไม่เกิน ๓๐ บาท(๒)การเรียกค่าธรรมเนียมการทำสำเนาโดยเครื่องถ่ายเอกสารในขนาดกระดาษหรือในอัตราที่เกินกว่าที่กำหนดไว้ใน(๑) หรือการขอสำเนาที่เป็นสื่อประเภทอื่น หน่วยงานของรัฐจะต้องขอความเห็นชอบจากคณะกรรมการผู้รับผิดชอบในการปฏิบัติตามพระราชบัญญัติข้อมูลข่าวสารของราชการพ.ศ. ๒๕๔๐ เว้นแต่เป็นการเรียกค่าธรรมเนียมที่ไม่เกินต้นทุนที่แท้จริง(๓)การเรียกค่าธรรมเนียมการให้คำรับรองถูกต้องของข้อมูลข่าวสารที่ถือว่าคณะกรรมการผู้รับผิดชอบในการปฏิบัติตามพระราชบัญญัติข้อมูลข่าวสารของราชการพ.ศ. ๒๕๔๐ ได้ให้ความเห็นชอบ ให้คิดในอัตราคำรับรองละไม่เกิน ๕ บาท(๔)ในกรณีที่ผู้ขอสำเนาหรือขอสำเนาที่มีคำรับรองถูกต้อง เป็นผู้มีรายได้น้อยหน่วยงานของรัฐจะพิจารณายกเว้นค่าธรรมเนียม หรือลดอัตราค่าธรรมเนียมให้ตามควรแก่กรณีได้การรับรองสำเนาข้อมูลข่าวสารตามวรรคหนึ่งให้ข้าราชการที่รับผิดชอบข้อมูลข่าวสารนั้นตั้งแต่ระดับปฏิบัติการหรือเทียบเท่าขึ้นไปเป็นผู้รับรองโดยลงลายมือชื่อพร้อมทั้งชื่อตัว ชื่อสกุล และตำแหน่ง ตลอดจนวัน เดือน ปีให้ชัดเจน ทั้งนี้ ให้รับรองตามจำนวนที่ผู้ยื่นคำขอให้รับรองข้อ๒๕ รายได้จากการขายหรือจำหน่ายข้อมูลข่าวสารตามข้อ๒๓ และค่าธรรมเนียมตามข้อ ๒๔ ให้ปฏิบัติตามระเบียบของราชการข้อ๒๖ การบริการส่งข้อมูลข่าวสารที่เปิดเผยทางโทรสารให้ดำเนินการได้เฉพาะกรณีเร่งด่วน โดยให้คำนึงถึงความสิ้นเปลือง เช่นจำนวนข้อมูลข่าวสาร ระยะเวลาและค่าใช้จ่ายในการส่ง ทั้งนี้ให้เลขานุการกรมการค้าต่างประเทศหรือผู้อำนวยการหน่วยงานเจ้าของเรื่องขึ้นไปเป็นผู้พิจารณาอนุญาตข้อ๒๗การบริการข้อมูลข่าวสารให้ดำเนินการให้แล้วเสร็จโดยเร็วหมวด ๕สถานที่บริการข้อมูลข่าวสารของราชการ ข้อ๒๘ ให้กลุ่มงานประชาสัมพันธ์สำนักงานเลขานุการกรม เป็นผู้รับผิดชอบดูแลศูนย์ข้อมูลข่าวสารของราชการกรมการค้าต่างประเทศ ซึ่งตั้งอยู่บริเวณชั้น ๓ อาคารกรมการค้าต่างประเทศ เลขที่๕๖๓ ถนนนนทบุรี ตำบลบางกระสอ อำเภอเมือง จังหวัดนนทบุรี ๑๑๐๐๐ ให้ประชาชนสามารถเข้าตรวจดูศึกษา ค้นคว้าหรือขอสำเนาข้อมูลข่าวสารของราชการตามข้อ ๒๑และเป็นศูนย์กลางประสานงานกับส่วนราชการเพื่อให้บริการข้อมูลข่าวสารของกรมการค้าต่างประเทศประกาศณ วันที่ ๑๔ มีนาคม พ.ศ. ๒๕๖๑อดุลย์ โชตินิสากรณ์อธิบดีกรมการค้าต่างประเทศ[เอกสารแนบท้าย]๑.คำขอข้อมูลข่าวสารของราชการตามระเบียบกรมการค้าต่างประเทศว่าด้วยการจัดให้มีข้อมูลข่าวสารของราชการไว้ให้ประชาชนเข้าตรวจดู พ.ศ. ๒๕๖๑ ข้อ๑๘(ดูข้อมูลจากภาพกฎหมาย)ปุณิกา/จัดทำ๒๖ กรกฎาคม ๒๕๖๑[๑]ราชกิจจานุเบกษา เล่ม ๑๓๕/ตอนพิเศษ ๙๗ ง/หน้า ๑๑/๔ เมษายน๒๕๖๑